Sabubare ketemu Dara sing ngabarake dununge kanca-kancane, Emprit ora tau maneh ngomongake Perkutut sakanca. Ing atine mung bisa ndonga muga-muga pancen kanca-kancane mau krasan lan urip kepenak ana ing kutha. Nganti ing sore kuwi, kaya biyasane Emprit nyambangi daleme Panembahan Senopati ing Kraton Mataram. Emprit sakulawarga banjur dolanan ana ing plataran sinambi notholi panganan sing diwenehake para abdi dalem.